ART IST KUKU NU UT

ART IST KUKU NU UT (varem Tartu Kunstikuu) on iga-aastane kaasaegse kunsti festival Tartus. Festivali nimi on permutatsioon sõnadest "Tartu Kunstikuu".

Tartu Kunstikuu pidamise traditsioon sai alguse 2004. aastal, tollal toimus see veebruaris. Eri aastatel vedasid üritust eest kõik linnas tegutsevad kunstiinstitutsioonid: Tartu Lastekunstikool, Tartu Kõrgem Kunstikool, Tartu Kunstimuuseum, Tartu Kunstnike Liit, Y-galerii jt.

2010. aastal nimetati üritus ümber kaasaegse kunsti festivaliks ART IST KUKU NU UT, seda korraldasid Rael Artel ja Kaisa Eiche.

2012. aastal toimus festivali raames Tartu Kunstimuuseumis kaasaegse Eesti kunstiklassika näitus "MÖH? FUI! ÖÄK! OSSA! VAU!‎", mis tekitas ajakirjanduses ohtralt poleemikat.

2014. aasta lõpus teatati seoses viiendat korda toimuva festivaliga "Head und, Tartu!" festivali "ART IST KUKU NU UT" lõppemisest või teadmata pikkusega pausist. 

 Tunnustus 
 2012 Tartu Kultuurikandja auhind (aasta kultuurisündmus)

Välislingid
 ART IST KUKU NU UT

Kategooria:Eesti kunstifestivalid
Kategooria:Tartu üritused